open-index/open-wikipedia-markdown huggingface dataset:
Τετραδικό σύστημα αρίθμησης

Το **τετραδικό σύστημα αρίθμησης** αποτελεί σύστημα με αριθμητική βάση το τέσσερα (4), και χρησιμοποιεί τα ψηφία 0, 1, 2 και 3 για την αναπαράσταση οποιουδήποτε πραγματικού αριθμού.

## Περιγραφή

### Ιδιότητες
Το 4 έχει την ιδιότητα πως είναι και τετράγωνο και υψηλά σύνθετος αριθμός, κάτι που το κάνει χρήσιμο όταν χρησιμοποιείται ως βάση. Όπως και με το οκταδικό και το δεκαεξαδικό σύστημα, το τετραδικό σύστημα έχει ειδική σχέση με το δυαδικό καθώς κάθε αριθμός της βάσης 4 αποτελεί δύναμη του 2, έτσι το κάθε ψηφίο στο τετραδικό σύστημα μπορεί να αναπαρασταθεί με 2 έως 4 δυαδικά ψηφία, για παράδειγμα στην βάση 4 το 302104 = 11 00 10 01 002 στο δυαδικό σύστημα.

### Ανθρώπινες γλώσσες
Οι περισσότερες από τις γλώσσες της γλωσσικής οικογένειας Τσουμασάν στην νοτιοδυτική Καλιφόρνια των ΗΠΑ αρχικά χρησιμοποιούσαν την βάση 4 ως αριθμητικό σύστημα, και η ονομασία του κάθε αριθμού αντιστοιχούσε σε πολλαπλάσιο του τέσσερα και του δεκαέξι. Συγκεκριμένα για την γλώσσα Βεντουρένιο της οικογενείας αυτής, διασώζεται κατάλογος όλων των αριθμών έως το 32 ο οποίος καταγράφτηκε το 1819.

Στο σύστημα αρίθμησης Χαροστί χρησιμοποιείται εν μέρει η βάση 4 από το ένα έως το 10.

### Βιοχημεία
Το τετραδικό σύστημα είναι χρήσιμο για την αναπαράσταση των γενετικών ακολουθιών του DNA καθώς τα 4 νουκλεοτίδια της αδενίνης (Α), κυτοσίνης (C), γουανίνης (G) και θυμίνης T, μπορούν να χρησιμοποιηθούν ως ψηφία αντί του 0, 1, 2, 3. Ή αντίστροφα οι ακολουθίες νουκλεοτιδίων μπορούν να αναπαρασταθούν με χρήση ψηφίων, για παράδειγμα η ακολουθία νουκλεοτιδίων *GATTACA* μπορεί να αναπαρασταθεί ως τετραδικός αριθμός ψηφίων ως 2033010 (= δεκαδικό 9156 ή δυαδικό 10 00 11 11 00 01 00).

## Αριθμητικές πράξεις

### Αρίθμηση

### Πολλαπλασιασμός

### Κλάσματα
Due to having only factors of two, many quaternary fractions have repeating digits, although these tend to be fairly simple:

## Παραπομπές



Κατηγορία:Συστήματα αρίθμησης
Αιγαιακά ψηφία

Τα **αιγαιακά ψηφία** ή *αριθμοί,* χρησιμοποιούνταν στο αριθμητικό σύστημα του μινωικού και του μυκηναϊκού πολιτισμού. Εμφανίζονται τόσο στην γραμμική Α´ όσο και στην γραμμική Β´, και ενδεχομένως η χρήση τους συνέχισε στην κυπρομινωική γραφή, όπου η τιμή του 100 έχει ανακαλυφθεί σε μια πήλινη πλάκα στην Έγκωμη της Κύπρου. 

## Περιγραφή
Στην κωδικοποίηση Unicode οι τιμές από U+10100 έως U+10106 χρησιμοποιούνται για σύμβολα (U+10100 ως διαχωριστική γραμμή λέξεων, U+10102 ως διαχωριστική κουκίδα λέξεων, U+10103 ως σύμβολο σημείωσης, U+10104 έως U+10106 κενά),  και από το U+10107 (αριθμός 1 ως |) έως το U+10133 (90.000) για τα ψηφία των αριθμών.  

κέντρο|χωρίς-πλαίσιο|950x950εσ|

Οι χαρακτήρες με: 
* *κάθετες γραμμές* αποτελούν μονάδες (1 έως 9 ανάλογα με τον αριθμό γραμμών, U+10107 έως U+10101F),  
* με *ορίζοντες γραμμές* δεκάδες (10 έως 90, U+10110 έως U+10118),  
* οι χαρακτήρες με *κενό κύκλο* αποτελούν εκατοντάδες (100 έως 900, U+10119 έως U+10121),  
* οι χαρακτήρες με *κενό ρόμβο* χιλιάδες (1.000 έως 9.000, U+10122 έως U+1012A),  
* με *γεμάτο ρόμβο* δεκάδες χιλιάδες (10.000 έως 90.000, U+1012B έως U+10133),  
* και τα υπόλοιπα σύμβολα από U+10137 έως U+1013F αναπαραστάσεις για μονάδες μέτρησης βάρους και όγκου και υποδιαιρέσεις τους.

## Κωδικοποίηση
Εξέλιξη της κωδικοποίησης στο πρότυπο Unicode.

## Δείτε επίσης
*Γραμμική Α´
*Γραμμική Β´
*Κυπριακό συλλαβάριο
*Ελληνικοί αριθμοί

## Παραπομπές



## Εξωτερικοί σύνδεσμοι
* Γραμματοσειρά για θέαση αιγαιακών αριθμών - Google Noto Fonts

Κατηγορία:Αιγαιακές γλώσσες
Κατηγορία:Συστήματα αρίθμησης
Εσπερίδα

Κατά την αρχαία Ελληνική μυθολογία, η Εσπερίδα (το όνομά της βγαίνει από την *"εσπέρα"* που σημαίνει *"δειλινό"*, *"σούρουπο"*) ήταν η κόρη του Έσπερου και η μητέρα των Εσπερίδων από τον Τιτάνα Άτλαντα.

Εξαιτίας της σπάνιας και ξεχωριστής ομορφιάς της τη συσχέτιζαν με τη θεά Αφροδίτη.

## Παραπομπές


Κατηγορία:Πρόσωπα της ελληνικής μυθολογίας
Τολοφώνα Φωκίδας

Η **Τολοφώνα** (επίσημα **Τολοφών**) είναι πεδινό χωριό στη Δωρίδα του Νομού Φωκίδας, σε υψόμετρο 100 μέτρα.

## Γεωγραφία - Ιστορία
Η Τολοφώνα βρίσκεται στα δυτικά όρια του Δήμου Δωρίδας, απέχει 44,5 χλμ. από τη Ναύπακτο και 6 χλμ. από την Ερατεινή. Η παλαιά ονομασία του χωριού ήταν **Βιτρινίτσα** και το 1927 μετονομάστηκε με το ΦΕΚ: 206/1927. Το Βιτρινίτσα είναι σλάβικο προσωνύμιο που σημαίνει «ανεμοχώρι». Το σύγχρονο όνομα προέρχεται από την αρχαία πόλη Τολοφώνα στην οποία, σύμφωνα με ορισμένους μελετητές, αποδίδονται τα αρχαία ερείπια που έχουν εντοπιστεί από αρχαιολογικές έρευνες κοντά στο χωριό. Έχει βρεθεί αρχαίο οχυρωματικό τείχος, που πιστεύεται ότι αποτελούσε περίβολο αρχαίας ακρόπολης. Άλλοι αρχαιολόγοι όμως ισχυρίζονται ότι η σημερινή Τολοφώνα είναι χτισμένη στα ερείπια της αρχαίας Οιάνθειας και ότι η αρχαία Τολοφώνα βρισκόταν στη θέση του χωριού Άγιοι Πάντες του Γαλαξιδίου. Αξιοθέατα του χωριού είναι τα εναπομείναντα ίχνη του ναού της Ευαγγελίστριας Πολυπορτούς, βυζαντινής εποχής, χτισμένου στη θέση Παλαιόκαστρο δίπλα στη κοίτη του χείμαρρου Ξεριά καθώς και η πέτρινη βρύση του χωριού, από την εποχή της Τουρκοκρατίας.

Σύμφωνα με το χρονικό του Γαλαξειδίου, περί το 1081 ή το 1085 στην περιοχή εισέβαλαν οι Νορμανδοί του Ροβέρου Γυϊσκάρδου, οι οποίοι αποκρούστηκαν από τους κατοίκους της περιοχής με την βοήθεια των Γαλαξειδιωτών.

Η Τολοφώνα έχει υποστεί τρεις μεγάλες καταστροφές από την απελευθέρωση της έως και σήμερα. Κατά την απελευθέρωση το χωριό πυρπολήθηκε με σημαντικότερο πλήγμα την καταστροφή της εκκλησίας του χωριού του Αγίου Ιωάννη Προδρόμου. Αργότερα με την προσωρινή επανάκτησή της από τους Τούρκους ο πληθυσμός κατέφυγε στα βουνά ενώ όσοι δεν έφυγαν σφαγιάστηκαν.

Κατά την περίοδο της ιταλικής κατοχής εκτελέστηκε ως εχθρός του καθεστώτος ο πρόεδρος του χωριού Ι. Δασκαλόπουλος και πυρπολήθηκε εκ νέου το χωριό. Ως αποτέλεσμα αυτής της πυρκαγιάς ήταν να καταστραφούν σημαντικά δημόσια κτήρια που υπήρχαν στο χωριό, όπως το Ειρηνοδικείο, το Γυμνασιαρχείο και το ληξιαρχείο με αποτέλεσμα όλες οι πληροφορίες για τους προγόνους των κατοίκων να χαθούν.

## Διοικητικά
Το 1835 αναφέρεται επίσημα, μετά την απελευθέρωση ως Βιτρινίτσα να ορίζεται έδρα του τότε δήμου Τολοφώνος και το 1927 να μετονομάζεται σε Τολοφών. Σύμφωνα με την απογραφή του 2011 έχει πληθυσμό 293 κατοίκους και με την εφαρμογή του προγράμματος Καλλικράτης από το 2011 μαζί με την Παραλία Τολοφώνος συναποτελούν την Τοπική Κοινότητα Τολοφώνος της Δημοτικής Ενότητας Τολοφώνος του Δήμου Δωρίδος.

### Απογραφές πληθυσμού

## Προσωπικότητες
* Κώστας Τριανταφύλλου: ιστορικός, δικηγόρος

## Εξωτερικοί σύνδεσμοι

* Πύργος Τολοφώνος από το http://www.kastra.eu/
* Τολοφώνα - Ερατεινή  από το http://odysseus.culture.gr 

## Παραπομπές


Κατηγορία:Χωριά της περιφερειακής ενότητας Φωκίδας
Κατηγορία:Δήμος Δωρίδος
Όθων Α΄ της Έσσης

Ο **Όθων Α΄ της Έσσης** (γερμ.: *Otto I.*, 1272 - 17 Ιανουαρίου 1328) ήταν λάντγκραβος της Έσσης από το 1308 μέχρι το θάνατό του.

## Βιογραφία
Γεννήθηκε στο Μάρμπουργκ και ήταν ο δευτερότοκος γιος του Ερρίκου Α΄ λάντγκραβου της Έσσης και της Αδελαΐδας των Γουέλφων, κόρης του Όθωνα Α΄ δούκα του Μπράουνσβαϊγκ-Λύνεμπουργκ. 

Το 1298 απεβίωσε ο πρωτότοκος αδελφός του Ερρίκος και το 1308 ο πατέρας του. Ο Ερρίκος Α΄ είχε κάνει δεύτερο γάμο και ο γιος του από αυτόν Ιωάννης διεκδίκησε μερίδιο από την κληρονομιά. Του δόθηκε η Κάτω Έσση, γύρω από το Κάσσελ. Ο Όθων Α΄ έλαβε πίσω την Άνω Έσση, γύρω από τον ποταμό Λαν και το Μάρμπουργκ. Όμως το 1311 ο Ιωάννης απεβίωσε και ο Όθων Α΄ έλαβε την Κάτω Έσση, επανενώνοντας την πατρική κτήση. 

Διέμενε πότε στο Κάσελ και πότε στο Μάρμπουργκ. Είχε μακρά διένεξη με τον αρχιεπίσκοπο του Μάιντς: το 1324 ο αρχιεπίσκοπος τον νίκησε στο Λάνμπεργκ και κατέλαβε το Γκήσεν, αλλά οι πολίτες του Γκήσεν βοήθησαν τον Όθωνα Α΄ να πάρει τον έλεγχο. Το 1328 με τη βοήθεια του Ιωάννη της Βοημίας νίκησε τον αρχιεπίσκοπο στο Βέτσλαρ. 

Απεβίωσε το 1328 στο Κάσσελ και τάφηκε στη μονή Άναμπεργκ.

## Οικογένεια
Νυμφεύτηκε το 1297 την Αδελαΐδα, κόρη του Όθωνα Γ΄ κόμη του Ράβενσμπεργκ και είχε τέκνα:
* Ερρίκος Β΄ π. 1299-1376, λάντγκραβος της Έσσης
* Όθων 1301-1361, αρχιεπίσκοπος του Μαγδενβούργου.
* Λουδοβίκος 1305-1345, κύριος του Γκρέμπενσταϊν. Γιος του ήταν ο:
** Χέρμαν Β΄ λάντγκραβος της Έσσης.
* Χέρμαν Α΄ απεβ. 1368/70.
* Ελισάβετ απεβ. 1373, παντρεύτηκε τον Ροδόλφο Β΄ Ασκάνια δούκα της Σαξονίας-Βίτενμπεργκ.

## Πρόγονοι

Κατηγορία:Οίκος της Έσσης
Λουδοβίκος του Γκρέμπενσταϊν

Ο **Λουδοβίκος** o *νεαρός ευγενής* (γερμ.: *Ludwig der junker*, 1305 - 2 Φεβρουαρίου 1345) από τον Οίκο της Έσσης ήταν κύριος του Γκρέμπενσταϊν.

## Βιογραφία
Ήταν ο τρίτος γιος του Όθωνα Α΄ λάντγκραβου της Έσσης και της Αδελαΐδας, κόρης του Όθωνα Γ΄ κόμη του Ράβενσμπεργκ.

Ο πατέρας του επισκέφθηκε το 1326 με τη σύζυγό του στην Αβινιόν τον πάπα Ιωάννη ΚΒ΄, ο οποίος υποσχέθηκε να κάνει τον Λουδοβίκο μέλος του Συλλόγου καθεδρικού (prebendary). Όμως ο Λουδοβίκος αρνήθηκε την αγαμία και δεν ακολούθησε εκκλησιαστική σταδιοδρομία.

Το 1328 απεβίωσε ο πατέρας του και τον διαδέχθηκε ο μεγαλύτερος αδελφός του Ερρίκος Β΄. Ο Λουδοβίκος έλαβε ως πρόσοδο (appanage) το κάστρο και την περιοχή του Γκρέμπενσταϊν.

Ο ίδιο απεβίωσε το 1345. Ο μόνος γιος του Ερρίκου Β΄ απεβίωσε το 1366 και έτσι εκείνος υιοθέτησε τον Χέρμαν Β΄, γιο του Λουδοβίκου. Το επόμενο έτος απεβίωσε ο Ερρίκος Β΄ και τον διαδέχθηκε ο Χέρμαν Β΄.

## Οικογένεια
Νυμφεύτηκε το 1340 την Ελισάβετ/Ελίζα, κόρη του Σίμωνα Β΄ κόμη το Σπόνχαϊμ-Κρόιτσναχ και είχε τέκνα:
* Όθων 1341-1357. Εκπαιδευόταν για εκκλησιαστική σταδιοδρομία και έγινε μέλος του Συλλόγου καθεδρικού (canon). Προοριζόταν για διάδοχος του θείου του Όθωνα αρχιεπισκόπου του Μαγδεβούργου, όταν απεβίωσε 16 ετών, υποθετικά δηλητηριασμένος από τον Ερρίκο Ζ΄ ηγούμενο του αββαείου της Φούλντα.
* Χέρμαν Β΄ π.. 1342-1413, λάντγκραβος της Έσσης.
* Αγνή π. 1344-1394, ηγουμένη της Κιστερκιανής μονής της Αγ. Αικατερίνης στο Άιζεναχ.

## Πρόγονοι

## Παραπομπές


## Πηγές
* Eckhart G. Franz: Das Haus Hessen, Kohlhammer Urban, Stuttgart, 2005, ISBN 978-3-17-018919-5, p. 23–25

Κατηγορία:Οίκος της Έσσης
Σχολική βαθμολογία στην Ελλάδα

Υπάρχουν τέσσερα συστήματα βαθμολόγησης (ή κλίμακες) στην Ελλάδα - τέσσερις διαφορετικές ΣΔΣ - μία για την τριτοβάθμια εκπαίδευση, μία για τη δευτεροβάθμια εκπαίδευση και δύο για την πρωτοβάθμια εκπαίδευση (από την Τρίτη Δημοτικού και άνω).

## Δημοτικό σχολείο
Στην 1η και 2η τάξη στα δημοτικά σχολεία της Ελλάδας υπάρχει μόνο περιγραφική αξιολόγηση, χωρίς βαθμούς. Στους βαθμούς 3ου και 4ου τάξης χρησιμοποιούνται μόνο γράμματα (Α-Δ) και στην 5η και 6η τάξη αριθμοί που κυμαίνονται από 1-10.

### Τρίτη και Τετάρτη Δημοτικού

### Πέμπτη και Έκτη Δημοτικού

## Δευτεροβάθμια εκπαίδευση
μικρογραφία|Στην δευτεροβάθμια εκπαίδευση απονέμεται έπαινος σε μαθητές που παίρνουν μέσο όρο που ξεπερνά το όριο του άριστα.
Η εμβέλεια του συστήματος βαθμολόγησης διευρύνεται στη δευτεροβάθμια εκπαίδευση και κυμαίνεται από 1 έως 20 στο Γυμνάσιο και 0 έως 20 στο Λύκειο.

### Γυμνάσιο

### Λύκειο

## Πανεπιστήμια και Πολυτεχνεία
*Πανεπιστήμια (δημόσια): 4 έτη (με πλήρες ωράριο)
*Πολυτεχνεία (δημόσια): 5 έτη (πλήρους απασχόλησης)
*Ανώτατα Τεχνολογικά Εκπαιδευτικά Ιδρύματα (δημόσια): 4 έτη (πλήρους απασχόλησης)

Κλίμακα: 0,00 - 10,00 (0% - 100%)
Βάση: 5,00 (50%)

Ο πίνακας που ακολουθεί απεικονίζει το ελληνικό σύστημα ταξινόμησης:

Για το Εθνικό Μετσόβιο Πολυτεχνείο οι παραπάνω βαθμοί είναι διαφορετικοί:
 

Οι περισσότεροι από τους βαθμούς μπορούν να ισοδυναμούν με πτυχίο BSc (Hons) / BEng (Hons) δεδομένου ότι όλα τα μαθήματα είναι 4 έως 5 χρόνια και τα περισσότερα από αυτά είναι επαγγελματικά διαπιστευμένα. Όλες οι ενότητες, από όλα τα χρόνια, πρέπει να έχουν περάσει με ελάχιστο βαθμό 5,00 (50%) προκειμένου να αξιολογηθούν και να απονεμηθεί ένας βαθμός και δεν υπάρχει επί του παρόντος κανένα όριο στις απαντήσεις. Η ταξινόμηση προέρχεται από το συνολικό πιστωτικό σταθμισμένο μέσο όρο για όλες τις ενότητες, όπως η Διπλωματική για τα πολυτεχνεία και η Πτυχιακή για τα πανεπιστήμια και τα Ανώτατα Τεχνολογικά Εκπαιδευτικά Ιδρύματα.

Κατηγορία:Εκπαίδευση στην Ελλάδα
Πεντίνια

Τα **πεντίνια** (αγγλικά: *Pentyne*) είναι μια ομάδα αλκινίων, δηλαδή αλειφατικών υδρογονανθράκων που περιέχουν έναν τριπλό δεσμό C≡C, τα οποία έχουν γενικό χημικό τύπο C<sub>5</sub>H<sub>8</sub>.

Συγκεκριμένα, πρόκειται για τα ακόλουθα, συνολικά τρία (3), ισομερή θέσης:
# 1-πεντίνιο, με ημισυντακτικό τύπο **CH<sub>3</sub>CH<sub>2</sub>CH<sub>2</sub>C≡CH** και αριθμό CAS 627-19-0.
# 2-πεντίνιο, με ημισυντακτικό τύπο **CH<sub>3</sub>CH<sub>2</sub>C≡CCH<sub>3</sub>** και αριθμό CAS 627-21-4.
# Μεθυλοβουτίνιο, με ημισυντακτικό τύπο **(CH<sub>3</sub>)<sub>2</sub>CHC≡CH** και αριθμό CAS 598-23-2.

Και τα τρία (3) αυτά ισομερή, σε χημικά καθαρή μορφή και σε κανονικές συνθήκες περιβάλλοντος, δηλαδή σε θερμοκρασία 25 °C και υπό πίεση 1 atm, είναι πτητικά και εύφλεκτα υγρά, που είναι πρακτικώς μη υδατοδιαλυτά. Ως αποτέλεσμα του τριπλού τους δεσμού, τα πεντίνια είναι πολύ δραστικά, όπως τα περισσότερα αλκίνια. Δίνουν αντιδράσεις πολυμερισμού ή και άλλες αντιδράσεις προσθήκης.

## Παραγωγή και διαχωρισμός
Η παραγωγή των πεντινίων, μπορεί να γίνει από τα αντίστοιχα αλκένια, αφού προηγουμένως μετατραπούν στα αντίστοιχα διβρωμίδια, με προσθήκη βρωμίου (Br2). Μετά, ακολουθεί απόσπαση δύο (2) ισοδυνάμων υδροβρωμίου (HBr) από τα διβρωμίδια, με τη χρήση κάποιας βάσης, οδηγώντας στο σχηματισμό τριπλού δεσμού. και την παραγωγή των αντιστοίχων πεντινίων:
Πιο συγκεκριμένα, το 1-πεντίνιο παράγεται από το 1-πεντένιο. Ενδιάμεσα παράγεται 1,2-διβρωμοπεντάνιο, που αφυδροβρωμιώνεται (συνήθως) με την παρουσία ανθρακικού καλίου (K2CO3), σε υψηλές θερμοκρασίες:
\mathrm{CH_3CH_2CH_2CH=CH_2 + Br_2 \xrightarrow{} CH_3CH_2CH_2CHBrCH_2Br \xrightarrow[\triangle]{+K_2CO_3} CH_3CH_2CH_2C \equiv CH + 2KBr + H_2O + CO_2}


Το 2-πεντίνιο παράγεται ομοίως, αλλά η απόσπαση των δυο (2) ισοδυνάμων υδροβρωμίου, από το ενδιάμεσα σχηματιζόμενο 2,3-διβρωμοπεντάνιο, γίνεται (συνήθως) με χρήση αιθανολικού διαλύματος υδροξειδίου του καλίου (KOH):
\mathrm{CH_3CH_2CH=CHCH_3 + Br_2 \xrightarrow{} CH_3CH_2CHBrCHBrCH_3 \xrightarrow[EtOH]{+2KOH} CH_3CH_2C \equiv CCH_3 + 2KBr + 2H_2O}
Η σύνθεση του μεθυλοβουτινίου γίνεται με βρωμίωση του 3-μεθυλο-1-βουτενίου στους -60&nbsp;°C. Ενδιάμεσα παράγεται 1,2-διβρωμο-3-μεθυλοβουτάνιο. Η απόσπαση των δυο (2) ισοδυνάμων υδροβρωμίου από το τελευταίο γίνεται (συνήθως) με χρήση διαλύματος νατραμιδίου (NaNH2) σε υγρή αμμωνία (NH3):
\mathrm{(CH_3)_2CHCH=CH_2 + Br_2 \xrightarrow{-60^oC} (CH_3)_2CHCHBrCH_2Br \xrightarrow[\upsilon \gamma \rho \acute{\eta} \; NH_3]{+2NaNH_2} (CH_3)_2CHC \equiv CH + 2NaBr + 2NH_3}


## Παραπομπές και σημειώσεις


Κατηγορία:C5
Κατηγορία:Αλκίνια
Βακτριανή γλώσσα

[thumb|right|200px|Η βακτριανή γραφόταν κατά κύριο λόγο με τη χρήση της [Ελληνικό αλφάβητο|ελληνικής γραφής με την προσθήκη του γράμματος *[[Σω]]* (εδώ σε κεφαλαίο και μικρό) να αντιπροσωπεύει τον ήχο .]]
Τα **Βακτριανά** (Αριαο, *Aryao*) είναι ιρανική γλώσσα που ομιλούνταν στην περιοχή της Βακτρίας (σημερινό Ουζμπεκιστάν, Αφγανιστάν και Τατζικιστάν), στην Κεντρική Ασία, και χρησιμοποιούνταν ως επίσημη γλώσσα του ελληνιστικού βασιλείου της Βακτριανής, των Κοσσανών και των Εφθαλιτών.

Οι σημερινοί ομιλητές της Μούντζι, της σύγχρονης ανατολικής ιρανικής γλώσσας της κοιλάδας Μουντζάν στο βορειοανατολικό Αφγανιστάν, εμφανίζουν την πλησιέστερη δυνατή γλωσσική συγγένεια με τη βακτριανή γλώσσα.

## Παραπομπές


Κατηγορία:Γλώσσες του Αφγανιστάν
Κατηγορία:Γλώσσες του Πακιστάν
Κατηγορία:Γλώσσες του Τατζικιστάν
Κατηγορία:Εξαφανισμένες γλώσσες της Ασίας
Γλώσσα Ομόκ

Η **γλώσσα Ομόκ **είναι μία εξαφανισμένη γλώσσα Γιουκαγκίρ της Σιβηρίας, μέρος ενός διαλεκτικού συνεχούς με τις δύο εναπομείναντες γλώσσες. Η γλώσσα ομιλούταν πιθανώς μέχρι τον 18ο αιώνα.

## Παραπομπές


Κατηγορία:Εξαφανισμένες γλώσσες της Ασίας
Κατηγορία:Γλώσσες της Ρωσίας
Το κορίτσι που αγάπησα

***Το κορίτσι που αγάπησα*** (Τουρκικά: *Bir Çocuk Sevdim*, Μετάφραση: *Αγαπώ ένα παιδί*) είναι μια τηλεοπτική σειρά τουρκικής παραγωγής του 2011. 

Η Μινέ, μια πολύ όμορφη 17χρονη κοπέλα από μεσοαστική οικογένεια, έχει σχέση με τον Σινάν, μοναχογιό μεγαλοαστικής οικογένειας. Οι δύο νέοι έχουν δώσει όρκους αιώνιας πίστης και αγάπης, που δεν ενδιαφέρονται για το διαφορετικό τους οικογενειακό υπόβαθρο και θέλουν να ζήσουν μαζί αρμονικά για πολύ καιρό.

## Κάστ
*Μπουλέντ Ινάλ ως *Τιμούρ*
* Τσετίν Τεκίντορως *Τουράν*
* Γκιουλτζάν Αρσλάν ως *Μινέ*
*Χακάν Κουρτάς ως *Σινάν*
*Σεφικά Ουμίτ Τολούν ως *Εσμαχάν*
*Ονουργιάϊ Εβρένταν ως *Εμινέ*
*Αρζού Γκαμζέ Κιλίντζ ως *Σουρεϊγιά*
*Γκιουλτσίν Σαντιρκόγλου ως *Σεμπαχάτ*
*Ινάν Ουλάς Τορούν ως *Ερντάλ*
*Μουχντέ Ουζμάν ως *Ντερίν*
*Εζγκί Τσελίκ ως *Αϊτέν*
*Τζανσού Κότς ως *Φουντά*
*Μπουλέντ Άλκιτς ως *Κερέμ*
*Ιλαϊντά Αλιτσάν ως *Μερβέ*
*Σάϊνταμ Γενιάϊ ως *Μπεκίρ*
*Μινέ Τουφεκτσιόγλου ως *Σεντά*
*Ουγκιούρ Ντεμιρπεχλιβάν ως *Σεβίμ*
*Γιγκίτ Κουτλού Οζτούρκ ως *Ντενίς*
*Αϊμπαρς Καρτάλ Όζσον ως *Χασάν*
*Χουσεϊν Τατς ως *Μπαρμπέρης*
*Ντέρια Μπεσέρλερ ως *Ναρίν*
*Γκιορκέμ Τουρκές ως *Σερκάν*
*Ουφούκ Ασάρ ως *Σουκρού ο Μανάβης*
*Σεράπ Εγιούμπογλου ως *Σανιγιέ*
*Sekar bayrak ως asberen 

## Παραπομπές

## Εξωτερικοί σύνδεσμοι
*

Κατηγορία:Τουρκικές τηλεοπτικές σειρές
Οργανισμός Συγκοινωνιακού Έργου Θεσσαλονίκης

Ο **Οργανισμός Συγκοινωνιακού Έργου Θεσσαλονίκης** (**Ο.Σ.Ε.Θ.**) είναι Ανώνυμη Εταιρεία, που ιδρύθηκε με το Ν. 4482/2017 και εποπτεύεται από το Υπουργείο Υποδομών και Μεταφορών. Έχει σκοπό την ανάπτυξη, τον συντονισμό, την εποπτεία και τον έλεγχο των δημοσίων επιβατικών αστικών συγκοινωνιών λεωφορείων και μέσων, υπόγειων και επίγειων, σταθερής τροχιάς, καθώς και των θαλάσσιων μεταφορών με σκοπό τη μεταφορά και εξυπηρέτηση του επιβατικού κοινού στη Μητροπολιτική Ενότητα Θεσσαλονίκης: λεωφορεία, μετρό, τραμ, θαλάσσιες συγκοινωνίες, αστικά ΚΤΕΛ και παράλληλα επίσης, με την Περιφέρεια Κεντρικής Μακεδονίας, τον έλεγχο των αγοραίων ταξί.

Το Διοικητικό Συμβούλιο αποτελείται από εννέα μέλη, και διορίζεται με κοινή απόφαση των Υπουργών Εθνικής Οικονομίας και Οικονομικών και Υποδομών και Μεταφορών. Το Διοικητικό Συμβούλιο της Ο.Σ.Ε.Θ. αποτελείται από: α) ένα μέλος που προτείνεται από την Περιφέρεια Κεντρικής Μακεδονίας, β) ένα (1) μέλος από το Δήμο Θεσσαλονίκης, γ) ένα μέλος από  την Περιφερειακή Ένωση Δήμων Κεντρικής Μακεδονίας, δ) ένα μέλος από το Τεχνικό Επιμελητήριο Ελλάδος (Τμήμα Κεντρικής Μακεδονίας), το Εμπορικό  Βιομηχανικό Επιμελητήριο Θεσσαλονίκης, το Επαγγελματικό και το Βιοτεχνικό Επιμελητήριο Θεσσαλονίκης. Το μετοχικό κεφάλαιο του Ο.Σ.Ε.Θ. ορίστηκε στα 6.000.000 ευρώ διαμοιρασμένο σε 12.000 ονομαστικές μετοχές και κατατέθηκε σε μετρητά σε πιστωτικό ίδρυμα στο όνομα της Ο.Σ.Ε.Θ. με απόφαση του Υπουργού Οικονομικών για λογαριασμό του Ελληνικού Δημοσίου, που αποτελεί και μοναδικό μέτοχο της εταιρείας.

Ο Ο.Σ.Ε.Θ. ελέγχει και εποπτεύει τον Οργανισμό Αστικών Συγκοινωνιών Θεσσαλονίκης και την Thema, την εταιρεία λειτουργίας του Μετρό Θεσσαλονίκης. Ωστόσο, σύμφωνα με ανακοίνωση της Ο.Σ.Ε.Θ. στις 19 Οκτωβρίου 2023, η λειτουργία του Ο.Α.Σ.Θ. σε καθεστώς εκκαθάρισης θα παραμείνει έως και το 2024, να συνεχίσει το έργο του αλλά και να προωθήσει την προετοιμασία για την (όποια) μετεξέλιξη αποφασισθεί να λάβει χώρα για το υπάρχον σχήμα λειτουργίας ώστε να υπάρξει διαδοχή αυτού τους επόμενους μήνες, σύμφωνα με την τροπολογία του Υπουργείου Υποδομών και Μεταφορών που ενσωματώνεται σε υπό ψήφιση νομοσχέδιο 

## Παραπομπές


## Πηγές
Νόμος 4482/2017 

Κατηγορία:Μεταφορές στη Θεσσαλονίκη
Βραχονήσι Παραλίας

Το **Βραχονήσι** βρίσκεται μέσα στο λιμάνι της Παραλίας στην ακτή της Πιερίας. Διοικητικά ανήκει στο Νομό Πιερίας του Δήμου Κατερίνης της Περιφέρειας Κεντρικής Μακεδονίας (πρόγραμμα Καλλικράτης).

Από  το 1999 έως το 2010 σύμφωνα με την τότε διοικητική διαίρεση της Ελλάδας άνηκε στο Δήμο Παραλίας. Είναι τεχνητό και ακατοίκητο, και έχει έκταση 379,3 τ.μ. και περίμετρο 0,12 χλμ.

## Πηγές

* Καλαϊτζίδης Στέφανος, «Ταξιδιωτικά και γεωγραφικά κείμενα για την Πιερία (17ος-21ος αιώνας)», Κατερίνη 2005.
*"Πιερία: Μνημεία & Αξιοθέατα", εκδ. Κ. Μουρσελάς, 2011.

Κατηγορία:Ελληνικές βραχονησίδες
Μουσείο Μέλισσας

Με τόν όρο **Μουσείο Μέλισσας** μπορούν να εννοούνται τα παρακάτω:

* Μέλι 51, ένα επισκέψιμο μελισσοκομείο / μουσείο στο Νυδρί Λευκάδας 
* Μουσείο Μελιού & Μέλισσας στο Κρανίδι Αργολίδας
* Μουσείο Μελισσοκομίας και Φυσικής Ιστορίας της Μέλισσας στην Παστίδα Ρόδου
* Μουσείο Μέλισσας & Κεντήματος  στον Κάτω Δρυ Λάρνακος στην Κύπρο
* Anel Honey Park, θεματικό πάρκο για το μέλι και η μέλισσα στο 17ο χλμ Α/Δ Θεσσαλονίκης - Ν. Μουδανιών
Θρησκεία στο Μπρουνέι

μικρογραφία|250x250εσ|Το Τζαμί Σουλτάν Ομάρ Αλί Σαϊφουντίν την νύχτα.
Μεταξύ των **θρησκειών στο Μπρουνέι**, το Σουνιτικό Ισλάμ είναι η κυρίαρχη θρησκεία. Το 67% του πληθυσμού είναι Μουσουλμάνοι. Ωστόσο, οι άλλες θρησκείες έχουν επίσης μια σημαντική θέση στη χώρα. Το 13% του πληθυσμού του Μπρουνέι είναι Βουδιστές και ένα άλλο 10% είναι Χριστιανοί. Το υπόλοιπο 10% είναι πιστεύουν σε διάφορες θρησκείες, συμπεριλαμβανομένων αυτοχθόνων θρησκειών.

Το ισλάμ είναι η κρατική θρησκεία του Μπρουνέι, αλλά η ελευθερία της θρησκείας είναι εγγυημένη. Το δικαίωμα της εξάσκησης των κατοίκων δίνεται μια πληθώρα από θρησκείες. Επιπλέον, ορισμένες μη Ισλαμικές γιορτές, όπως τα Χριστούγεννα, αναγνωρίζονται. Ωστόσο, τα δικαιώματα αυτά είναι περιορισμένα: η θρησκευτική εκπαίδευση ελέγχεται, ακόμη και στα ιδιωτικά σχολεία, όπου κάθε μη Ισλαμικό θρησκευτικό υλικό που διανέμεται υπόκεινται σε κατάσχεση.

Το κρατικό μαντχάμπ του Ισλάμ είναι η σχολή σάφι της νομολογίας του Σουνιτικό Ισλάμ. Οι περισσότεροι μουσουλμάνοι στο Μπρουνέι είναι εγγεγραμμένοι στην σχολή σάφι, η οποία είναι μιαμια σημαντική πηγή δικαίου για τη χώρα. Ωστόσο, με άδεια από τον Σουλτάνο, οι νομοθέτες μπορούν επίσης να συμβουλεύονται άλλες τρεις Σουνιτικές σχολές του φικ.

## Δείτε επίσης
* Ινδουισμός στο Μπρουνέι
* Χριστιανισμός στο Μπρουνέι
* Βουδισμός στο Μπρουνέι
* Ισλάμ στο Μπρουνέι
* Ελευθερία της θρησκείας στο Μπρουνέι

## Παραπομπές

Κατηγορία:Πολιτισμός του Μπρουνέι
Μπρουνει
Α΄ Δημοτικού

[μικρογραφία|Α΄ Δημοτικού, στο [Ισραήλ το 1973.]]

Η **Πρώτη τάξη** ή **Πρώτη Δημοτικού** είναι η πρώτη τάξη στο δημοτικό σχολείο. Είναι η πρώτη σχολική χρονιά μετά το νηπιαγωγείο. Τα παιδιά είναι συνήθως 5-7 ετών σε αυτό το επίπεδο εκπαίδευσης.

## Ασία

* Στη Σιγκαπούρη, η πρώτη τάξη ή γνωστή ως Πρωτοβάθμια 1 ξεκινά όταν ένα παιδί είναι επτά ετών.
* Στο Μπαχρέιν, η ελάχιστη ηλικία για την πρώτη τάξη είναι επτά ετών.
* Στη Σρι Λάνκα, τα παιδιά εισέρχονται στην κατηγορία 1 ή 2 όταν είναι έξι ή επτά χρονών.
* Στο εκπαιδευτικό σύστημα της Μαλαισίας, η πρώτη δημοτικού ή πιο γνωστή ως το έτος 1 αρχίζει σε ηλικία επτά ετών.
* Στην Ινδία, τα παιδιά αρχίζουν το σχολείο σε ηλικία πέντε ετών.
* Στο Ιράν, τα παιδιά ξεκινούν το σχολείο σε ηλικία επτά ετών.

## Ευρώπη
* Στο Βέλγιο, τα παιδιά ηλικίας 6 έως 7 ετών εισέρχονται στο la première année d'enseignement primaire (πρώτο έτος της στοιχειώδους εκπαίδευσης).
* Στη Βουλγαρία, η ελάχιστη ηλικία για την πρώτη τάξη είναι έξι ετών.
* Στη Φινλανδία, τα παιδιά είναι ηλικίας 6 έως 7 ετών στην αρχή αυτού του βαθμού.
* Στη Γαλλία, η πρώτη τάξη θα αντιστοιχούσε στο προπτυχιακό (προπαρασκευαστικό μάθημα), που συνήθως ονομάζεται C.P.
* Στη Γερμανία, θα αντιστοιχούσε στην Erste Klasse (κυριολεκτική μετάφραση: πρώτη τάξη).
* Στην Ελλάδα, τα παιδιά είναι έξι χρονών όταν εισέρχονται στην Πρώτη Τάξη του Δημοτικού Σχολείου. Εκεί διδάσκονται 9 ώρες την εβδομάδα Γλώσσα, 4 ώρες Μαθηματικά, 3 ώρες Μελέτη Περιβάλλοντος, 3 ώρες Αγγλικά, 1 ώρα Μουσική, 1 ώρα Εικαστικά, 2 ώρες Γυμναστική, 1 ώρα Πληροφορική και επιπλέον 3 ώρες την εβδομάδα Ευέλικτη Ζώνη.
* Στην Ιρλανδία, το ισοδύναμο είναι γνωστό ως First Class ή Rang a haon. Οι μαθητές είναι συνήθως 6-7 ετών, καθώς είναι το 3ο έτος του δημοτικού σχολείου.
* Στην Πολωνία τα παιδιά εισέρχονται στο 1ο έτος του σχολείου (klasa 1) ηλικίας επτά.
* Στην Πορτογαλία, τα παιδιά εισέρχονται στο 1ο έτος του σχολείου (1º yes) ηλικίας πέντε ή έξι.
* Στη Σουηδία, τα παιδιά είναι επτά ετών όταν εισέρχονται στο πρώτο έτος του σχολείου.
* Στην Ισπανία, τα παιδιά είναι ηλικίας πέντε έως έξι ετών όταν εισέρχονται στο 1ο έτος του σχολείου (Primer curso).
* Στην Ολλανδία, η πρώτη τάξη αντιστοιχεί στην ομάδα 3, το τρίτο έτος της πρωτοβάθμιας εκπαίδευσης.
* Στη Ρωσία, παιδιά ηλικίας 6 έως 7 ετών όταν εισέρχονται στην Ά Δημοτικού.
* Στην Ουκρανία, τα παιδιά ηλικίας έξι έως επτά ετών εισέρχονται στην Ά Τάξη.
* Στην Αγγλία και την Ουαλία, το πρώτο έτος του σχολείου ονομάζεται υποδοχή και οι μαθητές είναι ηλικίας 4 έως 5 ετών. Οι μαθητές της Σκωτίας εισέρχονται συνήθως στο αντίστοιχο στάδιο ενός έτους νεότερος. Στη Βόρειο Ιρλανδία είναι δύο χρόνια νωρίτερα. Στη Σκωτία, η πρώτη τάξη είναι ισοδύναμη με την πρωτοβάθμια εκπαίδευση 3. Οι μαθητές στην πρωτοβάθμια 3 είναι ηλικίας 7 έως 8 ετών.

## Ωκεανία
* Στη Νέα Ζηλανδία, αυτό το επίπεδο τάξης ονομάζεται «Έτος 2». Τα παιδιά γενικά ξεκινούν αυτό το επίπεδο όταν είναι 6 έως 7 ετών. Το «Έτος 1» γενικά ξεκινά όταν το παιδί εισέλθει σε σχολείο κατά τα 5α γενέθλιά του. 

## Νότια Αμερική
* Στη Βραζιλία, η ελάχιστη ηλικία για την πρώτη τάξη άλλαξε από 7 σε 6 χρονών.

Κατηγορία:Εκπαίδευση
Κατηγορία:Πρωτοβάθμια εκπαίδευση
Παραδείσι (αποσαφήνιση)

Με τόν όνομα **Παραδείσι** αναφέρονται τα παρακάτω χωριά και οικισμοί της Ελλάδας:

*Παραδείσι Αιτωλοακαρνανίας
*Παραδείσι Εύβοιας
* Παραδείσι Κορινθίας
* Παραδείσι Λακωνίας
*Παραδείσι Ρόδου

## Δείτε επίσης
* Παραδείσια Αρκαδίας
Σουράλε

μικρογραφία|Ο Σουράλε και ο Ξυλοκόπος σε ένα νόμισμα 50 τένγκε του Καζακστάν, 2013
Ο **Σουράλε **(ταταρικά και μπασκιρικά: Шүрәле, *Şüräle* [ʃyræˈlɘ]; ρωσικά: Шурале‎, Šurale, τουρκικά: Şürele) είναι το πνεύμα του δάσους στην μυθολογία των Μπασκίρ και των Τάταρων. Σύμφωνα με θρύλους, ο Σουράλε ζει στα δάση. Έχει μακριά δάχτυλα, ένα κέρατο στο μέτωπό του, και ένα ασαφές σώμα. Παρασύρει τα θύματα σε ένα άλσος και μπορεί να τους γαργαλάει σκοτώνοντας τους.
Ο Σουράλε μοιάζει πολύ με άλλους παρόμοιους χαρακτήρες, όπως ο Αρτσούρι των Τσουβάς, τον Πιτσέν των Τάταρων της Σιβηρίας και τον Γιαριμτίκ των Τάταρων των Ουραλίων. 

## Περιγραφή
Μπορεί να αλλάξει μορφή σε πολλές διαφορετικές μορφές. Ως άνθρωπος, φαίνεται σαν χωριάτης με μάτια που λάμπουν, και τα παπούτσια του είναι ανάποδα. Ένα άτομο που γίνεται φίλος με τον Σουράλε μπορεί να μάθουν τα μυστικά της μαγείας. Οι γεωργοί και οι βοσκοί θα κάνουν σύμφωνα με το λέσι για να προστατεύσουν τις καλλιέργειες και τα πρόβατα. Ο Σουράλε έχει πολλά κόλπα, συμπεριλαμβανομένης της παραστράτησης των κορυφαίων αγροτών, και τους αρρωσταίνει ή τους γαργαλάει. Είναι επίσης γνωστό ότι κρύβει τα τσεκούρια των ξυλοκόπων.

Εμπνευσμένος από την ταταρική λαογραφία, ο Γκαμπντούλα Τουκάι έγραψε το ποίημα Σουράλε. Το Σουράλε ήταν το ψευδώνυμο του Τουκάι. Το πρώτο Ταταρικό μπαλέτο από τον Φαρίτ Γιαρούλιν ονομαζόταν Σουράλε.

## Δείτε επίσης
* Αρτσούρα
* Αμπαντά

## Παραπομπές


## Βιβλιογραφία
* Mitolojik Varlıklar, Çulpan Zaripova https://web.archive.org/web/20131004215829/http://yayinlar.yesevi.edu.tr/files/article/129.pdf
* Tatar Türklerinde Varlıklar, Çulpan Zaripova http://turkoloji.cu.edu.tr/HALKBILIM/culpan_zaripova_cetin_tatar_turkleri_mitoloji.pdf (Şürälä)

## Εξωτερικοί σύνδεσμοι
* Αγγλική μετάφραση του ποιήματος
* Γαλλική μετάφραση ενός άρθρου σχετικά με το Σουράλε
* Ρωσική μετάφραση του ποιήματος
* Ο Μύθος του Σουράλε
* Айгуль Габаши, "ШУРАЛЕ", журнал "Татарский мир" № 3, 2005 (Ρωσικά)
* Памятник Шурале в Казани (Ρωσικά)

Κατηγορία:Τουρκική μυθολογία
Γ’ Δημοτικού

Η **Τρίτη Δημοτικού** είναι το τέταρτο έτος της πρωτοβάθμιας εκπαίδευσης στις περισσότερες χώρες. Είναι η τρίτη σχολική χρονιά του δημοτικού σχολείου. Οι μαθητές είναι συνήθως 8-9 ετών. Σε ορισμένες χώρες ή περιοχές, είναι το τελευταίο έτος του δημοτικού σχολείου.

Οι σπουδαστές της τρίτης τάξης μαθαίνουν πώς να εργάζονται σε έργα με δική τους πρωτοβουλία και με άλλους. Αυτό μπορεί να ξεκινήσει ήδη από τη δεύτερη και την πρώτη τάξη. Οι κοινωνικές δεξιότητες, η ενσυναίσθηση και η ηγεσία θεωρούνται από ορισμένους εκπαιδευτικούς ότι είναι εξίσου σημαντικές για την ανάπτυξη με τις ακαδημαϊκές δεξιότητες της ανάγνωσης, της γραφής και της αριθμητικής.

## Ελλάδα

Στην Ελλάδα, για να φοιτήσει ένα παιδί στην Γ’ Δημοτικού, πρέπει να έχει ολοκληρώσει την Πρώτη και Δευτέρα Δημοτικού και να έχει συμπληρώσει το όγδοο έτος της ηλικίας του. Για παράδειγμα ένα παιδί το 2012 πρέπει να έχει γεννηθεί το 2004 για να φοιτήσει στη Τρίτη Δημοτικού. Μία συνηθισμένη μέρα το μάθημα στην Τρίτη Δημοτικού ξεκινάει στις 8:15 και τελειώνει στις 13:15 όλη την εβδομάδα. Οι διδακτικές ώρες την μέρα είναι έξι και την εβδομάδα 30. Τα παιδιά διδάσκονται: 8 ώρες την εβδομάδα Γλώσσα, 4 ώρες Μαθηματικά, 3 ώρες Μελέτη Περιβάλλοντος, 1 ώρα Θρησκευτικά, 2 ώρες Ιστορία, 3 ώρες Αγγλικά, 1 ώρα μουσική, Εικαστικά και Πληροφορική, 2 ώρες Γυμναστική και 3 ώρες Ευέλικτη Ζώνη.

## Ηνωμένο Βασίλειο
Στην ίδια ηλικία, οι μαθητές της Σκωτίας και της Ουαλίας βρίσκονται στο τέταρτο έτος της υποχρεωτικής εκπαίδευσής τους. Στη Βόρειο Ιρλανδία οι μαθητές βρίσκονται στο πέμπτο έτος της υποχρεωτικής εκπαίδευσής τους.

Στην Αγγλία, το σχολείο που είναι της ίδιας ηλικίας με την 3η τάξη είναι το 4ο έτος, το οποίο είναι το τέταρτο έτος της υποχρεωτικής εκπαίδευσης. 

## Καναδάς

Στον Καναδά, το έτος ονομάζεται Βαθμός 3.

## Γαλλία

Στη Γαλλία, παιδιά ηλικίας 8 ετών εισέρχονται στο CE2 ("Cours élémentaire deuxième année"), το τρίτο σχολικό έτος του δημοτικού σχολείου. Παλιά ονομαζόταν "neuvième" (ένατο έτος πριν από το Terminale, το έτος "baccalauréat").

## Ινδία

Στην Ινδία, τα παιδιά εισέρχονται στην κατηγορία 3 ή 4 σε ηλικίες 8 έως 9. 

## [[Ιρλανδία]]

Στη Δημοκρατία της Ιρλανδίας, είναι η Τρίτη Τάξη ή το Rang a trí (για παιδιά ηλικίας 9-10 ετών) που είναι το πέμπτο έτος του Δημοτικού Σχολείου.

## Νέα Ζηλανδία

Στη Νέα Ζηλανδία, αυτό το επίπεδο τάξης ονομάζεται Πρότυπο 2 ή Έτος 4. Τα παιδιά γενικά ξεκινούν αυτό το επίπεδο μεταξύ των οκτώ και εννέα ετών

## Πορτογαλία

Στην Πορτογαλία, η τρίτη τάξη (terceiro ano, 3.º ano) είναι το τρίτο έτος του τετραετούς κύκλου 1.º Ciclo do Ensino Básico που περιλαμβάνει επίσης την πρώτη τάξη, τη δεύτερη και την τέταρτη τάξη.

## Ισπανία

Στην Ισπανία, φοιτούν τα παιδιά από 8 έως 9 ετών.  Επίσης είναι ο τρίτος χρόνος της πρωτοβάθμιας εκπαίδευσης (el año tercero de la educación primaria). Επίσης, η πρωτοβάθμια εκπαίδευση υποδιαιρείται σε 3 στάδια, δύο έτη το καθένα. Αυτό είναι το πρώτο έτος στο δεύτερο στάδιο.

Κατηγορία:Εκπαίδευση
Κατηγορία:Πρωτοβάθμια εκπαίδευση
Setra

Η **Setra** είναι γερμανική εταιρεία που παράγει τουριστικά, υπεραστικά και αστικά λεωφορεία.

Μέχρι το 1995, η Setra άνηκε στην εταρεία *Kässbohrer* και δραστηριοποιούνταν υπό το όνομα *Kässbohrer-Setra*. Λόγω οικονομικών προβλημάτων η *Kässbohrer* εξαγοράστηκε από την Daimler-Benz το 1995.

## Ιστορικό
Το πρώτο λεωφορείο ήταν το S8, ονομάζεται έτσι επειδή είχε 8 σειρές από καθίσματα, εισήχθη τον Απρίλιο του 1951 στο *International Motor Show* της Γερμανίας.

## Μοντέλα
Ο μέγιστος αριθμός καθισμάτων μπορεί να προσδιοριστεί από την ονομασία του λεωφορείου. Στην πρώτη γενιά της Setra, στην ονομασία, υπήρχε μόνο ο αριθμός των θέσεων. Στη δεύτερη γενιά, ο αριθμός των σειρών των καθισμάτων μπορεί να προσδιοριστεί από τα πρώτα δύο ψηφία της ονομασίας του οχήματος. Από την τρίτη γενιά, ο αριθμός των σειρών των καθισμάτων προσδιορίζεται από τα δύο τελευταία ψηφία της ονομασίας. Εξαίρεση αποτελούν τα μοντέλα *S 250 Special* (μία τροποποίηση του S 215) και *S 300 NC*.

### Σημερινά

### Ιστορικά



**Καταλήξεις**



## Φωτογραφίες


Αρχείο:Setra S 6 BW 1.JPG|Setra S6
Αρχείο:Setra S 9 bicolor vl.jpg|Setra S9
Αρχείο:Setra S110H coach 1972.jpg|Setra S110H
Αρχείο:Setra S 215 HR Viernheim 100 3383.jpg|Setra S215HR 
Αρχείο:Setra 215HD 1981.jpg|Setra S215HD
Αρχείο:Setra-Kraftomnibus_der_deutschen_Bundespolizei_(grün).jpg|Kässbohrer-Setra S215UL
Αρχείο:FirstGroup coach Aircoach livery Setra 05 D 62327 in Belfast, Northern Ireland 20 March 2009.jpg| Setra S 315 GT-HD
Αρχείο:Setra S 315 UL 100 3602.jpg|Setra S 315 UL
Αρχείο:Setra S 316 HDS in Mannheim 100 8831.jpg|Setra S316 HDS
Αρχείο:Setra-Reisebus S 415 GT - Stuber-Reisen.jpg|Setra S 415 GT
Αρχείο:Aircoach setra415 vodafone aoa.jpg| Setra S 415 HD
Αρχείο:Setra S 417 HDH in Mannheim 100 9272.jpg|Setra S 417 HDH
Αρχείο:Intercitybus Graz-Klagenfurt.jpg|Setra S 431 DT
Αρχείο:Rubes Setra bus, Schonefeld Airport.jpg| Setra S 516 HD


## Εξωτερικοί σύνδεσμοι
* Επίσημη ιστοσελίδα

Κατηγορία:Κατασκευαστές μηχανοκίνητων οχημάτων της Γερμανίας
Κατηγορία:Κατασκευαστές λεωφορείων
Κατηγορία:Γερμανικά εμπορικά σήματα
Πίκτοι

μικρογραφία|333x333px|Πικτικός λίθος με εγχάρακτα σύμβολα.
266x266px|μικρογραφία|Χάρτης της Βρετανίας και της Ιρλανδίας που δείχνει που έζησαν οι Πίκτοι.

Οι **Πίκτοι** ή **Πίκτες** (Αγγλικά: Picts) ήταν μια συνομοσπονδία κελτικών φυλών που ζούσε στη σημερινή ανατολική και βόρεια Σκωτία από την ύστερη αρχαιότητα έως την πρώιμη μεσαιωνική περίοδο. Η καταγωγή των Πικτών ήταν εθνογλωσσικά κελτική. Η λατινική ονομασία *Picti* εμφανίζεται σε γραπτές πηγές από τον 3ο έως τον 10ο αιώνα μ.Χ., ενώ αναφορές για τους Πίκτες εντοπίζονται ήδη πριν από τη Ρωμαϊκή κατάκτηση της Βρετανίας. 

Ο τρόπος ζωής και ο πολιτισμός τους μπορεί να συναχθεί από πρώιμα μεσαιωνικά κείμενα, βρυθονικά τοπωνύμια και πικτικές επιγραφές σε λίθους. Πρώιμες μεσαιωνικές πηγές αναφέρουν την ύπαρξη μιας διακριτής Πικτικής γλώσσας, η οποία σήμερα θεωρείται πως ανήκε στις Νησιωτικές Κελτικές γλώσσες και ήταν στενά συνδεδεμένη με τις υπόλοιπες Βρυθονικές που ομιλούνταν από τους Βρετανούς στο νότια τμήμα της Βρετανικής νήσου. 

Οι Πίκτοι θεωρούνται απόγονοι των Καληδόνων (συνομοσπονδία κελτικών φυλών που ομιλούσε την Βρυθονική γλώσσα) και άλλων φυλών της Εποχής του Σιδήρου σύμφωνα με Ρωμαίους ιστορικούς και τον παγκόσμιο χάρτη του Πτολεμαίου. Η επικράτεια των Πικτών αποτελούταν από διάφορα πικτικά φύλα της ύστερης αρχαιότητας, τα οποία κατά τον 7ο και 8ο αιώνα εμφάνιζαν πολιτική ενότητα και αποκαλούνται συλλογικά ως *Βασίλειο των Πικτών*. Έως το 900 μ.Χ. το βασίλειο των Πικτών συγχωνεύθηκε με το Γαελικό βασίλειο της Νταλ Ριάτα για να σχηματίσουν το Βασίλειο της Άλμπα (Βασίλειο της Σκωτίας). Έως τον 13ο αιώνα η  Άλμπα επεκτάθηκε απορροφώντας το βρυθονικό βασίλειο του Στράθκλαϊντ και το Λόθιαν της Νορθουμβρίας. Από τον 11ο αιώνα η ταυτότητα των Πίκτων θα υπαχθεί στη «σκωτική» ταυτότητα μέσω της αμαλγάμωσης με το Γαελικό στοιχείο. 

Η κοινωνία των Πίκτων ήταν μια τυπική κοινωνία της Βρετανικής Εποχής του Σιδήρου (800 π.Χ. - 100 μ.Χ.) στην βόρεια Ευρώπη, έχοντας ευρείες συνδέσεις και παραλληλισμούς με γειτονικές ομάδες. Παρόλο που σώζονται ελάχιστα γραπτά κείμενα των Πίκτων, η ιστορία τους από τα τέλη του 6ου αιώνα είναι γνωστή από διάφορες πηγές, όπως το *Historia ecclesiastica gentis Anglorum* του Βέδα, βίοι αγίων, όπως του Κολόμβα από του Αδοβνόν, και διάφορα Ιρλανδικά Χρονικά.

## Όνομα
Η λατινική ονομασία *Picti* εμφανίζεται σε πανηγυρική ομιλία του 297 μ.Χ. Συχνότερα ανάγεται στο λατινικό ρήμα *pingere* («ζωγραφίζω» > *pictus* «ζωγραφισμένος») και θεωρείται πως οφείλεται στο πικτικό έθιμο των τατουάζ. Έχει επίσης προταθεί πως οι Ρωμαίοι μπορεί να υιοθέτησαν την ονομασία από άγνωστη λέξη της γλώσσας των ιθαγενών.

## Δείτε επίσης

* Αρχαίοι Βρετανοί

* Γαέλοι

* Πικτική γλώσσα

## Παραπομπές


Κατηγορία:Αρχαίος κελτικός πολιτισμός
Κατηγορία:Ιστορία της Σκωτίας
Ζωές Παράλληλες

Οι ***Ζωές Παράλληλες*** (τουρκικά: *Kırgın Çiçekler*, Μετάφραση: *Αιματηρά Λουλούδια*) είναι μια νεανική και δραματική τηλεοπτική σειρά τουρκικής παραγωγής του 2015. Στην Ελλάδα προβλήθηκε το 2017 από το Mega Channel. 

## Επισκόπηση της σειράς

## Κάστ
*Ιπέκ Καραπινάρ ως *Φεριντέ Γκιουνγκιόρ*
*Οζγκούρ Τσεβίκ ως *Τοπράκ Ερέν*
*Μπιράν Ντάμλα Γιλμάζ ως *Εϊλούλ Ατζάρ*
*Γκιοκτσέ Ακίλντιζ ως *Σονγκιούλ Τζελέν*
*Χαζάρ Μοτάν ως *Τζεμρέ Ντερινόγλου*
*Τσάγλα Ιρμάκ ως *Καντέρ Κουτάϊ*
*Αλέινα Σολάκερ ως *Μεράλ Κεντίρ*
*Μεχμέτ Αιγιάκ ως *Σερκάν Ουζγκιούν*
*Αρίφ Ντιρέν ως *Γκουνέι Ερτούρκ*
*Νιλ Μπουρτζάκ Κεσέρ ως *Ντεφνέ Ουζγκιούν*
*Κάαν Κασαπόγλου ως *Μέρτ*
*Εσμά Γιλμάζ ως *Μπουσρά Ατζάρ*
*Σατζιντέ Τασανέρ ως *Νεριμάν*
*Ζεϊνέπ Ιργκάτ ως *Χεντιγιέ*
*Ζεϊνέπ Πάρλα ως *Τζανσού*
*Μπουράκ Αρσλάν ως *Μπουράκ*
*Ερντάλ Μπιλινγκέν ως *Τεφίκ*
*Βέντα Γιουρτσεβέρ ως *Ναζάν Ουζγκιούν*
*Γιουνούς Εμρέ Τερζιόγλου ως *Τζενκ*
*Μπουρτσού Αλμεμάν ως *Σελίν Ερτούρκ*
*Μπιργκέν Ενγκίν ως *Μπανού Σαβάς*
*Εσρά Ντερματζόγλου ως *Ζεχρά*
*Ελίφ Τζερέν Μπαλικτσί ως *Σεντέφ*
*Χιουλγιά Γκιουλσέν Ιρμάκ ως *Νεζχιγιέ*
*Μπενάν Γιουτζέ ως *Ζουχάλ*
*Ντενίζ Ουγκιούρ ως *Ματσιντέ*
*Εϊλούλ Σου Σαπάν ως *Χαρικά*

### Χαρακτήρες που έχουν αποχωρήσει
*Ερντάλ Μπιλινγκέν ως *Τεβφίκ Ουζγκιούν*
*Ντέρια Αρτεμέλ ως *Μεσουντέ Γιλμάζ*
*Τζανσού Φιριντζί ως *Κεμάλ Γιλμάζ*
*Γιαγκμούρ Ούν ως * Ζεϊνό Ντερινόγλου*
*Πινάρ Σενόλ ως *Φιγκέν*
*Αϊσεγκιούλ Γιλμάζ ως Μπανού Σαβάς
*Γκιοκτσέ Γιάναρνταγ ως *Σεχέρ Καραμάν*
*Μάντζιντε Καραπινάρ ως Μελέκ Ντερινόγλου
*Αχμέτ Νταβούτογλου ως Σινάν Ντερινόγλου

### Γκεστ εμφανίσεις
*Άλμιλα Αντά ως *Λαλίν*
*Νιλ Γκιουνάλ ως *Εμέλ Ντερινόγλου*
*Αλί Φουάτ Ονάν ως *Αϊχαν Γιλμάζ*
*Σελέν Κουρτερέν ως *Οζλέμ*
*Τζουνιέτ Σεν ως *Ιχσάν*
*Καντίρ Τσερμίκ ως *Νετζμί*

## Παραπομπές


## Εξωτερικοί σύνδεσμοι
*
*
*
*
*
Κατηγορία:Τουρκικές τηλεοπτικές σειρές
Hanna-Barbera

Το **Hanna-Barbera Productions, Inc.** (γνωστό ως **Hanna-Barbera**, αναφέρονται επίσης ως **H-B Enterprises**, **H-B Production Company** και **Hanna-Barbera Cartoons, Inc.**) ήταν αμερικανικό στούντιο κινουμένων σχεδίων που κυριάρχησε στην αμερικανική τηλεόραση των κινουμένων σχεδίων για πάνω από τρεις δεκαετίες στα μέσα του 20ο΄θ αιώνα.

## Ιστορία

### Τα πρώτα χρόνια
μικρογραφία|Ο Μπιλ Χάνα (δεξιά) και ο Τζόζεφ Μπαρμπέρα σε στιγμιότυπο από τηλεοπτική τους εμφάνιση
Ιδρύθηκε το 1957 από τους πρώην σκηνοθέτες έργων κινουμένων σχεδίων της Metro-Goldwyn-Mayer Γουίλιαμ Χάνα και Τζόζεφ Μπαρμπέρα (δημιουργοί της σειράς *[[Τομ και Τζέρι]]*) και τον σκηνοθέτη Τζορτζ Σίντνεϊ σε συνεργασία με την Screen Gems, κλάδου της Columbia Pictures. Στα τέλη του 1966, η εταιρεία πουλήθηκε στην Taft Broadcasting και πέρασε δυο δεκαετίες ως η θυγατρική της. Θεωρείται επίσημα ως το μεγαλύτερο στούντιο κινουμένων σχεδίων που παράγει επιτυχώς κινούμενα σχέδια αποκλειστικά για την τηλεόραση.

Οι Χάνα-Μπαρμπέρα είναι γνωστοί για την δημιουργία μια μεγάλης ποικιλίας απο δημοφιλείς χαρακτήρες κινουμένων σχεδίων και για τριάντα χρόνια το στούντιο έκανε την παραγωγή σε μια σειρά από σόου κινουμένων σχεδίων συμπεριλαμβανομένων των *[[The Flintstones|The Flinstones]], Yogi Bear, [[The Jetsons]], Wacky Races, [[Scooby-Doo]], [[Τα Στρουμφάκια (τηλεοπτική σειρά κινουμένων σχεδίων)|Τα στρουμφάκια]]*. Για τα επιτεύγματά τους, οι Χάνα και Μπαρμπέρα κέρδισαν μαζί επτά Βραβεία Όσκαρ, οχτώ Βραβεία Έμμυ, μια Χρυσή Σφαίρα και ένα αστέρι στη Λεωφόρο της Δόξας του Χόλιγουντ.

### 1990-σήμερα
Στα τέλη του 1991 το στούντιο των Χάνα-Μπαρμπέρα αγοράστηκε από την Turner Broadcasting System, η οποία χρησιμοποίησε πολλά στοιχεία από τον προηγούμενο κατάλογο για να φτιάξει το πρόγραμμα του νέου καναλιού της, του Cartoon Network. Αφού η Turner αγόρασε την εταιρεία, οι Χάνα και Μπαρμπέρα συνέχισαν να εργάζονται ως σύμβουλοι.

Η Turner συγχωνεύτηκε με την Time Warner το 1996 και το στούντιο έγινε θυγατρική εταιρεία της Warner Bros. Animation, στην οποία οι Χάνα-Μπαρμπέρα απορροφήθηκαν μέχρι τον θάνατο του Χάνα το 2001. Η Cartoon Network Studios συνέχισε τα έργα για την παραγωγή του καναλιού. Ο Μπαρμπέρα συνέχισε να εργάζεται για την Warner Bros. Animation μέχρι τον θάνατό του το 2006.

Όσο για το 2017, το κανάλι υφίσταται ως αποκλειστική μονάδα που χρησιμοποιείται αποκλειστικά για την εμπορία των παραγωγών που σχετίζονται με το αρχείο Χάνα-Μπαρμπέρα, και πιο συγκεκριμένα με τα κλασικά έργα τους. Το 2005 η Ακαδημία των Τηλεοπτικών Τεχνών και Επιστημών τίμησε τον Χάνα και τον Μπαρμπέρα με ένα γλυπτό των ίδιων και των χαρακτήρων τους. Το στούντιο Hanna-Barbera έχει αναγεννηθεί από τον Μάρτιο του 2017, σχεδόν 16 χρόνια μετά τον θάνατο του Γουίλιαμ Χάνα και του Τζόζεφ Μπαρμπέρα.

## Παραπομπές


Κατηγορία:Αμερικανικές εταιρίες παραγωγής κινουμένων σχεδίων
Κατηγορία:Εταιρίες παραγωγής ταινιών των Ηνωμένων Πολιτειών
Κατηγορία:Τηλεοπτικές εταιρίες παραγωγής
Κατηγορία:Εταιρείες ιδρυθείσες το 1957
Κατηγορία:Πρώην επιχειρήσεις παραγωγής κινηματογραφικών και τηλεοπτικών έργων των ΗΠΑ
Κατηγορία:Warner Bros.
Κατηγορία:Warner Bros. Discovery
The Flintstones

**Οι Φλίντστοουνς** (πρωτότυπος τίτλος: ***The Flintstones***) είναι αμερικανική σειρά κινουμένων σχεδίων σε παραγωγή των Hanna-Barbera για το κανάλι ABC. Η σειρά λαμβάνει χώρα σε ένα σκηνικό της Εποχής του Λίθου και περιγράφει τις ζωές των βασικών χαρακτήρων, τους γείτονες της διπλανής πόρτας και τις οικογένειές τους. Αρχικά μεταδόθηκε από τις 30 Σεπτεμβρίου 1960 έως την 1η Απριλίου 1966 στη ζώνη υψηλής τηλεθέασης και αποτελεί πρώτο παράδειγμα τηλεοπτικής σειράς που προβλήθηκε σε τέτοια ώρα.

Η συνεχής δημοτικότητα των *Φλίντστοουνς* στηριζόταν σε μεγάλο βαθμό στην αντιπαράθεσή του με τις σύγχρονες καθημερινές ανησυχίες κατά την περίοδο της Λίθινης Εποχής.  *Οι* *Φλίντστοουνς* αποτέλεσαν την πιο οικονομικά επιτυχημένη παραγωγή επί τρεις δεκαετίες μέχρι που το *[[The Simpsons|Τhe Simpsons]]* έκανε πρεμιέρα κάποιες δεκαετίες αργότερα. Το 2013, *Οι Φλίντστοουνς* κατετάγησαν στην δεύτερη θέση ως το πιο επιτυχημένο κινούμενο σχέδιο για την τηλεόραση όλων των εποχών (μετά το *The Simpsons*).

## Διανομή

* Νίκος Πόγκας / Τάσος Ράμσης / Γιάννης Καλατζόπουλος ως Φρεντ
* Λουίζα Μητσάκου ως Βίλμα
* Γιώργος Μάζης / Αντώνης Αντωνίου ως Μπάρνι
* Μίρκα Καλατζοπούλου ως Μπέτυ
* Σπύρος Μπιμπίλας ως Ντίνο

## Παραπομπές


## Εξωτερικοί σύνδεσμοι
* 

Κατηγορία:Τηλεοπτικές σειρές κινουμένων σχεδίων
Κατηγορία:Κωμικές σειρές κινουμένων σχεδίων
Κατηγορία:Αμερικανικές τηλεοπτικές σειρές κινουμένων σχεδίων
Κατηγορία:Τηλεοπτικά προγράμματα που έγιναν κόμικς
Κατηγορία:Δεινόσαυροι στην φαντασία
Κατηγορία:Τηλεοπτικές σειρές της Hanna-Barbara
Κατηγορία:Τηλεοπτικά προγράμματα που έγιναν ταινίες
Γεώργιος Αθανασίου

Ο **Γεώργιος Αθανασίου** (1802 - 1863) ήταν λόγιος από τη Μακεδονία, νομικός και δικαστικός.

## Βιογραφικά στοιχεία

Ο Γεώργιος Αθανασίου γεννήθηκε το 1802 στο Βουκουρέστι. Η οικογένειά του καταγόταν από τη Μακεδονία. Σπούδασε στο Βουκουρέστι, στη Γερμανία και στη Γαλλία. Το 1827 σε ηλικία 25 ετών μετέβη στην ελεύθερη Ελλάδα, προκειμένου να βοηθήσει με τις νομικές του γνώσεις το υπό σύσταση κράτος.

Ο Ιωάννης Καποδίστριας τον χρησιμοποίησε για τη σύσταση των πρώτων τακτικών δικαστηρίων. Το 1828 έγινε μέλος της *Επιτροπής Αντιθαλασσίου Δικαστηρίου*, ενώ το 1830 έγινε πρόεδρος του *Δικαστηρίου Βορείων Σποράδων*. Με τον ερχομό του Όθωνα διατέλεσε σύμβουλος του Υπουργείου Δικαιοσύνης, συνεργαζόμενος με τον Γεώργιο Μάουρερ. Ανέλαβε διάφορες δικαστικές θέσεις, ενώ το 1835 διατέλεσε δικαστής του Αρείου Πάγου.

Πήρε μέρος στις συζητήσεις της εποχής που αφορούσαν στο ζήτημα της Ελληνικής ιθαγένειας, αρθρογραφώντας στην Εθνική Εφημερίδα, το 1832. Επηρεασμένος από της απόψεις των καθηγητών του Πανεπιστημίου της Λειψίας υποστήριζε την έννοια του "έθνους". Εξέδωσε το 1834 το "Περί  νομοθεσίας  ιδιωτικής  και  ποινικής,  σύγγραμμα", συνταχθέν εκ των χειρογράφων του κ. Iερεμίου Βενθάμου (1834), το οποίο είχε μεταφράσει στην ελληνική γλώσσα ήδη από το 1826, ευρισκόμενος ακόμη στο Βουκουρέστι.

Το 1833 υπήρξε ένα από τα ιδρυτικά μέλη της «Επί του Συνοικισμού των Μακεδόνων Επιτροπής» σε μια προσπάθεια να εγκατασταθούν Μακεδόνες αγωνιστές στην Αταλάντη.

## Πηγές

* Παρατηρήσεις υπό την υπ’ αριθμ. Α΄ του 1835 απόφαση του Αρείου Πάγου, Αθανάσιος Αναγνωστόπουλος
* Αριστοτέλειο Πανεπιστήμιο Θεσσαλονίκης, Φιλοσοφική Σχολή, Τμήμα Ιστορίας και Αρχαιολογίας, Τομέας Νεώτερης και Σύγχρονης Ιστορίας, Βάια Δραγάτη, Μεταπτυχιακή Διατριβή: ''Οι Μακεδόνες στο Ελληνικό Βασίλειο στα μέσα του 19ου αιώνα'', Επιβλέπων Καθηγητής: Βασίλειος Γούναρης, Θεσσαλονίκη 2010, σσ. 15, 21, 24, 46, 70
* Βόγλη, Μέρος Α΄, Τα κριτήρια της Ελληνικής ιθαγένειας κατά την περίοδο της επανάστασης (1821-1832), σελ. 52 
* Εκδοτική Αθηνών, Παγκόσμιο Βιογραφικό Λεξικό - Τόμος: 1, Γεώργιος Αθανασίου

Κατηγορία:Έλληνες δικαστικοί
Δεύτερη Κινεζική κυριαρχία του Βιετνάμ

Η **δεύτερη Κινεζική κυριαρχία** σηματοδοτεί μια περίοδο, όταν το Βιετνάμ ήταν υπό τον έλεγχο της Κίνας για δεύτερη φορά, από το τέλος των Αδερφών Τρουνγκ μέχρι την αρχή της Πρώιμης Δυναστείας Λι. 

## Διακυμάνσεις μέσα από επτά δυναστείες
Η ανεξάρτητη κυβέρνηση των Αδερφών Τρουνγκ ήταν μία από τις λίγες σύντομες διακοπές κατά τη διάρκεια της Κινεζικής κυριαρχίας του Βιετνάμ, η οποία συνεχίστηκε από το 111 π.Χ. έως το 939. 

Μετά την ήττα των αδελφών Τρουνγκ, η Δυναστεία των Ανατολικών Χαν δυναστείας ενίσχυσε τον έλεγχό της στην περιοχή σε 43 και τη μετονόμασε σε Γκιάο Τσι (ή Τζιαοζί). Καθώς η δυναστεία των Χαν αποδυναμωνόταν, ο νομάρχης του Γκιάο Τσι, ο Σι Ξιέ, κυβέρνησε το Βιετνάμ ως αυτόνομος πολέμαρχος και μεταθανάτια θεοποιήθηκε από αργότερους Βιετναμέζους αυτοκράτορες.

Ακόμα και όταν η Ανατολική δυναστεία των Χαν διαιρέθηκε στα Τρία Βασίλεια το 220, το Βιετνάμ παρέμεινε υπό τον έλεγχο του κράτους των Γου. Μια θηλυκή αντάρτισσα, η Τριέου Θι Τριν, ανέλαβε για λίγο τον έλεγχο του Βιετνάμ το 248, αλλά σύντομα ανατράπηκε. Στη συνέχεια, το Βιετνάμ ήταν υπό τον έλεγχο της Δυναστείας Τζιν και στο πρώτο μισό των Νότιων και Βόρειων Δυναστείων. Η κυριαρχία έληξε το 544, όταν ο Λι Ναμ Ντε ανέλαβε την εξουσία.

## Εξεγέρσεις
Τοπικές εξεγέρσεις οργανώθηκαν από:
* Τσου Ντατ, 156–160
* Λουόνγκ Λονγκ, 178–181
* Χου Λιέν, 192, ο οποίος ίδρυσε το βασίλειο Τσάμπα 
* Τριέου Τσι, 299–319
* Λουόνγκ Θατς, 319–323
* Λι Τρουόνγκ Ναν και Λι Θουκ Χιέν, 468–485

## Παραπομπές


### Βιβλιογραφία
* Taylor, Keith Weller. (1983). ''The Birth of Vietnam'' (illustrated, reprint ed.). University of California Press. . Ανακτήθηκε στις 18 Σεπτεμβρίου 2017.
ISBN10520074173
* Βιετνάμ

Κατηγορία:Ιστορία του Βιετνάμ
Μακάμπι Μπνοθ Ασντόντ

thumb|162px|Το έπαθλο και το κύπελλο του 2012
Η **Μακάμπι Μπνοθ Ασντόντ** (εβραϊκά: מכבי בנות אשדוד, αγγλικά: *Maccabi Bnot Ashdod*), είναι ισραηλινή επαγγελματική ομάδα καλαθοσφαίρισης γυναικών με έδρα το Ασντόντ. Η ομάδα αγωνίζεται στην EuroCup Γυναικών και το πρωτάθλημα καλαθοσφαίρισης γυναικών του Ισραήλ.

## Επιτεύγματα
* **EuroCup Γυναικών**:
** Ημιτελικά: 2015
* **Πρωτάθλημα**: 
** Πρωτάθλημα: (5) 2012, 2014, 2015, 2016, 2017
** Δεύτερη θέση: 2010, 2011, 2013
* **Κύπελλο**:
** Κύπελλο (3): 2012, 2013, 2016
** Τελικός: 2011
 
## Δείτε επίσης
* Μακάμπι Ιρόνι Ασντόντ

## Εξωτερικοί σύνδεσμοι

* Πληροφορίες για την ομάδα, στην ιστοσελίδα του Ισραηλινού πρωταθλήματος
* Πληροφορίες στην ιστοσελίδα του Eurobasket 
* Προφίλ ομάδας στην ιστοσελίδα fibaeurope.com

Κατηγορία:Ισραήλινοί σύλλογοι καλαθοσφαίρισης γυναικών
Κατηγορία:Ιδρύσεις ποδοσφαιρικών ομάδων το 1974
Κατηγορία:Ασντόντ
Κατηγορία:Ιδρύσεις ομάδων καλαθοσφαίρισης το 1974
Μεσαιωνικές Αναγεννήσεις

Οι **Μεσαιωνικές Αναγεννήσεις** ήταν κάποιες περίοδοι κατά την διάρκεια του Μεσαίωνα κατά τις οποίες εκδηλώθηκε έντονη πολιτισμική και καλλιτεχνική δραστηριότητα. Γενικά θεωρείται ότι αποτελούνται από τρεις περιόδους: την Καρολίγγεια Αναγέννηση (8ος-9ος αι. μ.Χ.), την Οθωνική Αναγέννηση (10ος αι. μ.Χ.) και την Αναγέννηση του 12ου αιώνα. Ο όρος Μεσαιωνικές Αναγεννήσεις χρησιμοποιήθηκε για πρώτη φορά τον 19ο αιώνα από τον ιστορικό Ζαν-Ζακ Αμπέρ σε αναλογία με την Ιταλική Αναγέννηση του 15ου και του 16ου αι. μ.Χ. Η χρήση του όρου αυτού θεωρείται εξαιρετικά σημαντική γιατί αμφισβήτησε την κυρίαρχη θεώρηση του μεσαίωνα ως μίας εποχής σκοταδισμού, δεισιδαιμονιών και γενικότερης πολιτισμικής οπισθοδρόμησης.

Κατηγορία:Μεσαιωνικός πολιτισμός